Ma nezzi-d ɣer temsalt n tutlayt ad d-naf inagalen tutlayt s wacu ttarun ur tedukkel ara, meḥsub ssemrasen awalen ijentḍen ɣas maci s tuget, maca ttilin, aya-agi yettuɣal ahat imi taqbaylit mgaradent tamiwin-ines, neɣ d amyekcem yellan gar teqbaylit d tutlayin nniḍen, imi aṭas n inagalen n teqbaylit ad aten-naf xedmen tizrawin-nsen yak s tefransist, ihi ɣef waya i d-tettili tezrirt n tutlayt-a, d aya i yeǧǧan EBRUS,D., ad tini:  tilin nyijentaḍen deg tira n kra n wungalen-a, tetttuɣal ɣer umyekcem gar teqbaylit akked d tutlayin nniḍen, am taɛrabt, tafransistakked kra n wassaɣen d limarat n uɣemmer gar teqbaylit d tutlayin nniḍen2 Ɣef waya nezmer ad d-nini ungal aqbayli, yewwi-d ɣef waṭas n yisental icuɣben timetti taqbaylit, aya ur yelli ara d ayen yemgaraden ɣef wungalen n tsekliwin nniḍen, ama d ayen yerzan isental neɣ tutlayt.